C 472/30
RO
Jurnalul Oficial al Uniunii Europene
12.12.2022
Cerere de decizie preliminară introdusă de Tribunal Superior de Justicia de las Islas Baleares (Spania) la 7 septembrie 2022 – J.L.O.G., J.J.O.P./Resorts Mallorca Hotels International SL (Cauza C-589/22) (2022/C 472/33) Limba de procedură: spaniola Instanța de trimitere Tribunal Superior de Justicia de las Islas Baleares
Părțile din procedura principală Recurenți: J.L.O.G., J.J.O.P.
Intimată: Resorts Mallorca Hotels International SL
Întrebările preliminare 1) Articolul 2 din Directiva 98/59/CE a Consiliului din 20 iulie 1998 privind apropierea legislațiilor statelor membre cu privire la concedierile colective (1), în lumina jurisprudenței Curții stabilite prin Hotărârea din 10 septembrie 2009 (C-44/08, EU:C:2009:533) (2), trebuie interpretat în sensul că obligațiile de consultare și de notificare, care constituie efectul util al directivei, iau naștere din momentul în care întreprinderea, în cadrul unui proces de restructurare, planifică rezilierea anumitor contracte de muncă al căror număr poate depăși pragul prevăzut pentru concedierile colective, indiferent dacă, în cele din urmă, numărul concedierilor sau al rezilierilor care pot fi asimilate unor concedieri nu depășește pragul respectiv, deoarece acest număr a fost redus prin măsuri luate de întreprindere fără consultarea prealabilă a reprezentanților lucrătorilor?
2) Articolul 1 alineatul (1) ultimul paragraf din Directiva 98/59/CE a Consiliului din 20 iulie 1998 privind apropierea legislațiilor statelor membre cu privire la concedierile colective, care prevede că, „[î]n scopul calculării numărului de concedieri prevăzut la litera (a) primul paragraf, încetarea contractului de muncă care se produce la inițiativa angajatorului dintr-unul sau mai multe motive, fără legătură cu persoana lucrătorului, este asimilată concedierilor, cu condiția existenței a cel puțin cinci concedieri”, înglobează, într-un context de criză în care se preconizează reducerea personalului, inclusiv disponibilizări, plecarea lucrătorilor propusă de întreprindere, nesolicitată dar acceptată după ce au primit o ofertă fermă de angajare imediată de la o altă întreprindere, angajatorul fiind cel care a realizat demersuri pe lângă întreprinderea respectivă pentru ca lucrătorii săi să susțină interviuri în vederea unei eventuale angajări?
(1) (2)
JO L 225, p. 16, Ediție specială, 05/vol.
5, p. 95.
Hotărârea din 10 septembrie 2009, Akavan Erityisalojen Keskusliitto AEK şi alţii (C-44/08, EU:C:2009:533).
Cerere de decizie preliminară introdusă de College van Beroep voor het bedrijfsleven (Țările de Jos) la 12 septembrie 2022 – L. VOF/Minister van Landbouw, Natuur en Voedselkwaliteit (Zaak C-591/22) (2022/C 472/34) Limba de procedură: neerlandeza Instanța de trimitere College van Beroep voor het bedrijfsleven
Părțile din procedura principală Reclamantă: L. VOF Pârât: Minister van Landbouw, Natuur en Voedselkwaliteit